J’VOUDROS DALLER
Paroles de Joëlle Jonas, sur la musique de « Emmenez-moi » (Charles Aznavour)

Pa chez mi, à l’mason, dins les rues,
Du temps qu’j’étos tiot,
J’n’ai toudis dins l’coron, intindu,
 foque paler patos.

Ch’étot un fort biau langache.
Tertous, i s’comperdot. 
In disot « que dallache »,
« wassingue », o bin « séiau »,
Et « J’ai d’mau ».
A l’plache ed’  « maintenant », « achteure »,
Et « toudis »pou « toujours »,
« J’tai quer ed’tout min cœur »,
Qu’in dijot à s’n’amour.
Qu’ch’étot biau !

Mi, j’aros voulu toute em’vie,
Dins m’pays de ch’Nord,
Intinde déviser in rouchi.
Ch’est m’langache d’abord.

Refrain :
J’voudros daller
Au Cherque du Moulin,
J’voudros daller
 à Waverchain-sous-D’nain.
I paraît que, dins ches indrots,
 In pale et in cante in patos.

Ch’langache là, cha déquind du latin,
Tout comme el’français.
Ch’est avec ches mots là, té m’intinds ?
Qu’nos vieux, i sont nés.

I n’connaissotent mie aute cosse.
Ch’étot tout naturel.
Au temps de l’silicosse,
Personne, i l’avot belle.
Malgré cha…
I z’étotent toudis bénaches,
D’avoir el’min.me langache.
Cha donnot du courache,
D’avoir eune vie d’partache,
Et pis v’là…

Je m’demande pourquo qu’i faudrot
Oblier l’passé.
Mi, j’sus bin certain qu’in pourrot
Tout s’ramintuver.

Refrain :

 J’voudros daller
Au Cherque du Moulin,
J’voudros daller
 à Waverchain-sous-D’nain.
I paraît que, dins ches indrots,
 In pale et in cante in patos.


Mais v’là tout, i nd a qu’i passent leu temps,
Su tous les quémins,
In dallant, poussés pa tous les vents,
Eune pleume à leu main.

I z’ont quer d’écrire in ch’ti,
In rouchi, in picard.
I z’ont qu’eune seule invie :
Ch’est d’faire comme Roger Bar,
El’poète…
Ecrire des pièches ed’théâte,
Des canchons et des contes,
Des rimes mis in salate,
Des histoires qu’in s’raconte,
Point trop biêtes…

Et du cop, j’sus bin sûr qu’cha ira.
L’rouchi, i-est pas mort.
Ch’est pou cha qu’aujourd’hui,in est là,
A canter bin fort :

Refrain (x2) :

 J’voudros daller
Au Cherque du Moulin,
J’voudros daller
 à Waverchain-sous-D’nain.
I paraît que, dins ches indrots,
 In pale et in cante in patos.

